Kvennalið Hamars ásamt Karli Ágústi Hannibalssyni , þjálfara . Ljósmynd / Hamar Hamar tapaði naumlega á útivelli í dag þegar liðið mætti Grindavík-b í 1. deild kvenna í körfubolta . Lokatölur urðu 66 - 61 . Leikurinn var jafn allan tímann , Grindavík náði sex stiga forystu í 1. leikhluta og hélt forskotinu nánast allan leikinn . Staðan í hálfleik var 32 - 27 en Hamar komst yfir í upphafi síðari hálfleiks , 34 - 35 . Þá tóku Grindvíkingar aftur við sér og leiddu til leiksloka þó að munurinn hafi aldrei verið mikill . Hamar og Grindavík-b eru í neðstu sætum deildarinnar með 4 stig .